Internasjonalt representerte han USAs herrelandslag fra 1976 til 1990. Han innehar rekorden for flest landskamper for USA med 151 landskamper. Han deltok i én OL-turnering (1980), åtte VM-turneringer (1978, 1979, 1981, 1982, 1985, 1986, 1987, 1990) og tre Canada Cup-turneringer (1981, 1984, 1987). Han oppnådde stort ry som spiller på USA sitt landslag som overraskende tok OL-gull ved Vinter-OL 1980. Han scoret to av målene i USAs 4–3-seier over det mektige Sovjetunionen gikk inn i idrettshistorien som Mirakelet på isen. Johnson gjorde comeback på det amerikanske landslaget i 1998 da han i en alder av 41 deltok i VM-kvalifiseringen og hjalp USA med å beholde sin posisjon i A-VM.